**Zápisnica zo zasadnutia výboru SOTS 5.10.2022 od 17.00**

**Plaza Beach Resort – Prešov**

Program:

1. Prezentácia, otvorenie, úvod
2. Kontrola zápisnice z minulého zasadnutia a pripomienky
3. Príprava jesenného kongresu SOTS (MUDr. Kľoc, MUDr. Smolko)
4. Správy hlavných odborníkov pre ortopédiu a pediatrickú ortopédiu
5. Príprava a program XLII Červeňanského dní 2023
6. Voľby do výboru SOTS
7. Rôzne (SICOT, EFORT, ČSOT, ACTA)

Prítomní: viď. prezenčná listina

Hostia: MUDr. Mgr. A. Švrčková, MHA, MBA;  MUDr. Igor Smolko PhD., MPH;

MUDr. Marek Ozorák, PhD.

Ad 1. Rokovanie otvoril prof. M. Kokavec o 17.00 hod

Ad 2. Zápisnica z minulého zasadnutia výboru SOTS bola prijatá bez pripomienok

Ad 3. Dr. Smolko informoval o zabezpečení a programe jesenného kongresu SOTS, ktorý organizuje Ortopedická klinika v Prešove pri príležitosti 80. výročia jej vzniku. Prihlásený bol dostatočný počet prednášok a vystavovateľov a početné bolo aj zastúpenie hostí zo zahraničia.

Prof. Kokavec predstavil pamätnú medailu k 100 výročiu založenia Ortopedickej kliniky LFUK v Bratislave. Autorom je akademický sochár doc Milan Lukáč, vyšla v náklade 80 kusov a vyrazila ju mincovňa Kremnica š.p. Medaila je určená primárne významným bývalým prednostom a primárom I OTK, dekanom LFUK a iným akademickým funkcionárom, významným zahraničným a domácim ortopédom a osobnostiam z príbuzných odborov ktorí pozitívne zviditelnili slovenskú ortopédiu a členom výboru SOTS. Okrem členov výboru SOTS boli medaily na galavečeri odovzdané prof Sosnovi, prof. Pokornému, Doc Vajczikovej, Dr. Legiňovi, Dr Tornóczymu a Dr Grauzelovi.

Ad 4. Dr. Švec informoval o vzniku kategorizačnej komisie pre ortopedické výkony a o pripomienkach ministrovi zdravotníctva. Novú vyhlášku je nutné novelizovať.

Informoval o nutnosti zapracovania cezhraničných výkonov. Problémom zostáva zapracovanie používania implantátov v indikácii úrazovej chirurgie.

Dr. Spišáková informovala o vzniku pracovnej skupiny MZ pre legislatívu. Informovala o kreovaní koncepcie pre ortopedickú protetiku prim MUDr Koreňom. Poukázala na reštrikcie v úhradách viskosuplementácie najmä súkromnými zdravotnými poisťovňami. Výbor SOTS konštatuje, že neexistujú dostatočné štúdie, ktoré by podporovali indikácie terapie viskosuplementom. Je to len jedna zo zložiek liečby artrózy, nie však zásadná.

Ad 5. Prof. Kokavec a Dr. Švec informovali o konaní XLII Červeňanského dní, v dňoch 29.3. až 31.3. v hoteli Crown Plaza – Bratislava. Dr. Totkovič navrhol zaradiť do programu blok noha/členok. Doc. Šteňo navrhol blok revízna endoprotetika bedra. Treťou témou bude spinálna chirurgia so zameraním na tumory.

Ad 6. Dr. Švrčková informovala o zriadení novej web stránky sekcie ambulantných ortopédov pri SOTS. Informovala o organizácii pracovného stretnutia SAO v Rajeckých Tepliciach v dňoch 2. a 3. februára 2023.

Ad 7. Dr. Ozorák informoval o voľbách do výboru SOTD, ktoré budú prebiehať korešpondenčným spôsobom v novembri/decembri 2022. Výsledky budú zverejnené na XLII Červeňanského dňoch.

Ad 8. Dr. Kľoc navrhuje zaviesť odmenu za najlepšiu prednášku v sekcii mladých ortopédov. Výbor SOTS odmení víťaza najnovším vydaním publikácie Campbell´s orthopaedic surgery.

Dr.Švec ako pokladník SOTS informoval o stave financíí na účte SOTS ktorý bol následne predložený a schválený na členskej schôdzi SOTS.

Prof. Kokavec ukončil zasadnutie výboru SOTS o 19.00 hod.

Zapísal: MUDr. Norbert Krajcsovics, PhD.

Overil: Prof. MUDr. Milan Kokavec, PhD., MPH.